Märtsi lõpus toimus Austrias Viinis Willem C. Visi nimeline 17. kaubandusõiguse harjutuskohtuvõistlus, kus osales 252 võistkonda ja kus Tartu Ülikooli võistkonnale anti eripreemia kirjaliku memorandumi eest kostja poolel. Eripreemiaid kuulutatakse igal aastal välja kümmekond. Võistkonda kuulusid teaduskonna üliõpilased Marika Kütt, Kerttu Mäger, Maria Teder, Karl Kull, Holger Nõmm ja Margus Reiland. Võistkonda juhendas tsiviilõiguse assistent Maarja Torga. Kokku osales võistkondi kaubandusõiguse harjutuskohtuvõistlusel sel aastal 62 riigist. Tartu Ülikooli võistkond osales võistlusel alles neljandat aastat. Osalemine sai võimalikuks tänu järgmistele toetajatele: Tartu Ülikooli õigusteaduskond; Eesti Akadeemiline Õigusteaduse Selts; Eesti Kaubandus-Tööstuskoda; Advokaadibüroo Luiga Mody Hääl Borenius; Advokaadibüroo Entsik & Partnerid; Advokaadibüroo Aivar Pilv; Raidla Lejins & Norcous Advokaadibüroo; Advokaadibüroo LEXTAL; Advokaadibüroo Lepik & Luhaäär LAWIN; Advokaadibüroo Sorainen; Advokaadibüroo Glimstedt Straus & Partnerid; Alvin, Rödl & Partner Advokaadibüroo ning Advokaadibüroo Tark & Co.